## Odluka o izmjenama i dopunama Zakona o lukama unutarnjih voda

### NN 65/2002 (5.6.2002.), Odluka o izmjenama i dopunama Zakona o lukama unutarnjih voda

# HRVATSKI SABOR

1115

Na teme­lju članka 88. Ustava Republike
Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O LUKAMA UNUTARNJIH VODA

Proglašavam
Zakon o izmjenama i dopunama Zakona o lukama unutar­njih voda, koji je donio
Hrvatski sabor na sjednici 24. svib­nja 2002.

Broj:
01-081-02-2177/2
Zagreb, 29. svib­nja 2002.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O LUKAMA UNUTARNJIH VODA

Članak 1.

U Zakonu o lukama unuta­rnjih voda
(»Narodne novine«, br. 142/98.) članak 14. mije­nja se i glasi:

»(1) Građe­nje lučkih građevina, ­njihovo
održava­nje i modernizacija financira se iz sredstava pravnih osoba koje su
stekle koncesiju za obav­lja­nje lučkih djelatnosti iz članka 18. ovoga Zakona
(u da­lj­njem tekstu: ovlaštenik koncesije).

(2)
Građe­nje lučkih građevina koje na teme­lju sred­njoročnog plana razvitka luke
obav­lja Lučka uprava, financirat će se kreditnim sredstvima, dijelom naknadama
za obav­lja­nje lučkih djelatnosti, a moguće je sudjelova­nje sredstava državnog
proračuna i jedinica lokalne samouprave i područne (re­gionalne) uprave.

(3)
Lučke građevine, za čiju su izgrad­nju osigurana sredstva prema stavku 2. ovoga
članka, Lučka uprava daje na korište­nje na teme­lju koncesije za obav­lja­nje
lučke djelatnosti.

(4)
Lučke građevine izgrađene na javnom vodnom dobru nakon prestanka koncesije
prelaze u vlasništvo Republike Hrvat­ske.«

Članak
2.

Članak
27. mije­nja se i glasi:

»(1)
Ugovoreni iznos naknade za koncesiju iz članka 11. stav­ka 1. ovoga Zakona o
lukama otvorenim za javni promet plaća se u korist državnog proračuna sukladno
Zakonu o vodama.

(2)
Naknade od koncesija za obav­lja­nje lučkih djelatnosti iz članka 15. ovoga
Zakona prihod su Lučke uprave.«

Članak
3.

U
članku 34. stavku 1. iza riječi: »u svom vlasništvu radi obav­lja­nja« dodaju
se riječi: »zaštitarskih i čuvarskih poslova,«.

Članak
4.

U
članku 35. stavak 2. mije­nja se i glasi:

»(2)
Djelatnost Lučke uprave financira se iz namjenskih sred­stava koja se
osiguravaju na teme­lju Zakona, a čine ih:

1.
sredstva od lučkih i pristanišnih pristojbi,

2.
naknade od koncesija za obav­lja­nje lučkih djelatnosti iz članka 15. ovoga
Zakona,

3.
sredstva iz državnog i županijskog proračuna te proračuna jedinica lokalne
samouprave.

4.
sredstva koja se osiguravaju na teme­lju drugih propisa.«

Članak
5.

U
članku 39. točka 9. mije­nja se i glasi:

»9.
određuje visinu lučkih i pristanišnih pristojbi.«

Članak
6.

U
članku 50. stavku 4. riječ: »utvrđuje« zamje­njuje se riječju: »potvrđuje«.

Stavak
5. briše se.

Članak
7.

U
članku 58. dodaje se stavak 3. koji glasi:

»(3)
Pravne i fizičke osobe iz stavka 1. ovoga članka dužne su plaćati pristanišnu
pristojbu za uporabu obale.«

Članak
8.

U
članku 59. stavku 2. iza riječi: »način uređe­nja i oprema­nja pristaništa«
stav­lja se zarez i dodaju riječi: »te iznos pristanišne pristojbe.«

Članak
9.

Iza
članka 63. dodaje se članak 63.a koji glasi:

»Članak
63.a

(1)
Zabra­njuje se obav­lja­nje lučke djelatnosti izvan područja luke ili pristaništa.

(2)
Iznimno od stavka 1. ovoga članka dozvo­ljeno je izvan područja luke ili
pristaništa izvršiti istovar, pretovar ili sličnu rad­nju u svrhu spašava­nja
ili razloga sigurnosti plovidbe.«

Članak
10.

U
članku 66. dodaje se točka 7. koja glasi:

»7.
ponaša­nje pravnih i fizičkih osoba u skladu s odobre­njem iz članka 59. ovoga
Zakona.«

Članak
11.

U
članku 71. stavku 1. dodaje se točka 5. koja glasi:

»5.
ako obav­lja lučku djelatnost izvan područja luke ili pri­sta­ništa.«

Članak
12.

U
članku 73. dodaje se točka 6. koja glasi:

»6.
ako obav­lja lučku djelatnost izvan područja luke ili pri­staništa.«

Članak
13.

Pravne
i fizičke osobe koje na dan stupa­nja na snagu ovoga Zakona obav­ljaju lučku
djelatnost izvan područja luke ili pri­staništa dužne su uskladiti svoju
djelatnost sa zakonom u roku od 6 mjeseci od dana utvrđiva­nja lučkog područja.

Članak
14.

(1)
Vlada Republike Hrvatske će donijeti u roku od godine dana od dana stupa­nja na
snagu ovoga Zakona propise iz članka 8. stavka 2. i članka 29. Zakona o lukama
unutar­njih voda.

(2)
Ministar će donijeti u roku od godine dana od dana stupa­nja na snagu ovoga
Zakona propis iz članka 28. stavka 2. Zakona o lukama unutar­njih voda.

Članak
15.

(1)
Obvezuje se Vlada Republike Hrvatske da prijedlog petogodiš­nje­g plana
razvitka lučkog sustava na unutar­njim vodama podnese Hrvatskom saboru u roku
od dvije godine od dana stupa­nja na snagu ovoga Zakona.

(2)
Do donoše­nja plana iz stavka 1. ovoga članka građe­nje lučkih građevina i ­njihova
modernizacija u lukama otvorenim za javni promet moguća je samo uz suglasnost
Lučke uprave.

Članak
16.

Ovaj
Zakon stupa na snagu osmoga dana od dana objave u »Narodnim novinama«.

Klasa:
342-21/02-01/01
Zagreb, 24. svib­nja 2002.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 65/2002-1115